|  |
| --- |
|  |
| **VLADA REPUBLIKE HRVATSKE**  **Ministarstvo poduzetništva i obrta** |

KLASA: 302-01/15-01/03

URBROJ: 567-10-15-4

Zagreb, 7. ožujak 2015.

**O B J A V LJ U J E**

**JAVNI POZIV**

iz programa

**„PODUZETNIČKI IMPULS“**

**Program poticanja poduzetništva i obrta za 2015. godinu**

**PRVO PROGRAMSKO PODRUČJE**

**Jačanje konkurentnosti uslužnih djelatnosti**

**Datum objave: 7. ožujak 2015. godine**

**1. PREDMET I TRAJANJE JAVNOG POZIVA**

Predmet ovog Javnog poziva je dodjela bespovratnih sredstava Hrvatske agencije za malo gospodarstvo, inovacije i investicije (u daljnjem tekstu: HAMAG-BICRO) za Jačanje konkurentnosti uslužnih djelatnosti.

Poziv se objavljuje u dnevnim novinama i na mrežnim stranicama Ministarstva poduzetništva i obrta (u daljnjem tekstu: Ministarstvo) i HAMAG-BICRO-a ([www.minpo.hr](http://www.minpo.hr), [www.hamagbicro.hr](http://www.hamagbicro.hr)), a prijave se zaprimaju isključivo **od 30.03.2015. do 13.04.2015. godine**(sukladno točki 8. ovog Javnog poziva).

**2. CILJEVI I PRIORITETI JAVNOG POZIVA**

Prioritet ovog Javnog poziva je jačanje konkurentnosti mikro gospodarskih subjekta i poticanje njihovog rasta kroz ciljanu potporu razvojnim ulaganjima.

Ciljevi ovog Javnog poziva su:

* Povećanje učinkovitosti poslovanja mikro gospodarskih subjekata
* Jačanje tehnološke baze mikro gospodarskih subjekata
* Poboljšanje pružanja usluga kroz modernizaciju poslovnog procesa
* Poticanje razvoja mikro gospodarskih subjekta i njihov rast u male gospodarske subjekte
* Poticanje poduzetništva ciljnih skupina – žena poduzetnica, poduzetnika početnika, romske nacionalne manjine, osoba s invaliditetom te poduzetnika u potpomognutim područjima
* Otvaranje novih radnih mjesta i zadržavanje postojećih.

**3. IZNOS SREDSTAVA**

Davatelj potpore je HAMAG-BICRO.

U proračunu HAMAG-BICRO-a na proračunskoj aktivnosti A563119 planirano je ukupno 5.000.000,00 kuna za dodjelu bespovratnih potpora temeljem ovog Javnog poziva.

**4. KORISNICI KOJIMA JE JAVNI POZIV NAMIJENJEN**

Ovaj Javni poziv namijenjen je mikro poduzetnicima sukladno Preporuci Europske komisije 2003/361/EC od 6. svibnja 2003. godine.[[1]](#footnote-1)

**UPUTE ZA PODNOŠENJE PRIJAVE**

**5. UVJETI ZA PODNOŠENJE PRIJAVE**

**Prijavu mogu podnijeti:**

Mikro poduzetnici:

* čiji su ukupni prihvatljivi troškovi projekta niži ili jednaki ukupnoj vrijednosti dugotrajne imovine na dan 31.12.2014. godine (za obveznike poreza na dobit dugotrajna imovina evidentirana u GFI-u za 2014. godinu, a kod obveznika poreza na dohodak u popisu dugotrajne imovine za 2014. godinu), osim za poduzetnike početnike[[2]](#footnote-2)
* koji su prema Odluci o Nacionalnoj klasifikaciji djelatnosti NKD2007 (NN 58/07 i 72/07) registrirani za područja:
  + E (Opskrba vodom; Uklanjanje otpadnih voda, gospodarenje otpadom te djelatnosti sanacije okoliša), Odjeljak 36-39
  + Skupina 45.2 (Održavanje i popravak motornih vozila)
  + Područje I (Djelatnost pružanja smještaja te pripreme i usluživanja hrane), osim Skupine 56.3 (Djelatnosti pripreme i usluživanja pića) iz Odjeljka 56
  + J (Informacije i komunikacije)
  + N (Administrativne i pomoćne uslužne djelatnosti)
  + P (Obrazovanje)
  + Q (Djelatnosti zdravstvene zaštite i socijalne skrbi)
  + S (Ostale uslužne djelatnosti)

*NAPOMENA: Projektni prijedlog mora se odnositi na jednu od prihvatljivih djelatnosti.*

* koji imaju sjedište na području Republike Hrvatske
* koji su pozitivno poslovali u 2014. godini, odnosno koji sukladno zadnjem financijskom izvješću nisu u gubitku[[3]](#footnote-3) (za obveznike poreza na dobit dokazuje se GFI-em za 2014. godinu, a za obveznike poreza na dohodak preslikom Prijave poreza na dohodak za 2014. godinu), osim poduzetnika početnika
* koji zajedno sa svojim povezanim i partnerskim subjektima imaju prosječno barem jednog zaposlenog[[4]](#footnote-4) u prethodnoj poslovnoj godini osim subjekata osnovanih u 2014. i 2015. godini koji mogu imati prosječno manje od 1 zaposlenog (između 0 i 1 zaposlenih)
* koji nemaju evidentiran dug po osnovi javnih davanja o kojima službenu evidenciju vodi Porezna uprava
* koji imaju podmirene obveze prema zaposlenicima
* koji su u skladu s Odredbama o potporama male vrijednosti (UREDBA KOMISIJE (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore[[5]](#footnote-5))
* koji imaju u cijelosti opravdane i namjenski iskorištene dodijeljene potpore male vrijednosti ako su iste dobili
* čiji povezani subjekti imaju u cijelosti opravdane i namjenski iskorištene dodijeljene potpore male vrijednosti ako su iste dobili
* čiji partnerski i povezani subjekti nemaju evidentiran dug po osnovi javnih davanja o kojima službenu evidenciju vodi Porezna uprava
* nad kojima nije otvoren stečajni postupak, postupak predstečajne nagodbe ili postupak likvidacije
* nad čijim pojedinačnim vlasnicima i partnerskim i povezanim subjektima nije otvoren stečajni postupak, postupak predstečajne nagodbe ili postupak likvidacije

TABELARNI PRIKAZ UVJETA I DOKUMENTACIJE KOJOM SE DOKAZUJE ISPUNJENJE UVJETA

Dokumentaciju koju nije potrebno podnositi u prijavi, HAMAG-BICRO službenim putem pribavlja od nadležnih institucija.

|  |  |  |  |
| --- | --- | --- | --- |
| **R.br.** | **UVJETI** | **DOKUMENTACIJA KOJOM SE DOKAZUJE ISPUNJENJE UVJETA ZA PODNOSITELJE PRIJAVA KOJI SU U SUSTAVU PRIJAVE POREZA NA DOBIT** | **DOKUMENTACIJA KOJOM SE DOKAZUJE ISPUNJENJE UVJETA ZA PODNOSITELJE PRIJAVA KOJI SU U SUSTAVU PRIJAVE POREZA NA DOHODAK** |
| 1 | Pravni oblik Podnositelja prijave | Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2014. godini | |
| 2 | Vrijednost dugotrajne imovine | Uvid u registre FINA-e (pribavlja HAMAG-BICRO uz preporuku da se uz prijavu dostavi preslika ovjerenog GFI-a za 2014. godinu); | Popis dugotrajne imovine za 2014. godinu |
| 3 | Veličina gospodarskog subjekta (broj zaposlenih i ukupni prihodi/ ukupna aktiva) | - Skupna izjava;  Za Podnositelja prijave:  -Uvid u registre FINA-e (pribavlja HAMAG-BICRO uz preporuku da se uz prijavu dostavi preslika ovjerenog GFI-a);  Za partnerske i povezane subjekte:  *a)Gospodarski subjekti u sustavu poreza na dobit unutar Republike Hrvatske:*  -Uvid u registre FINA-e (pribavlja HAMAG-BICRO uz preporuku da se uz prijavu dostavi preslika ovjerenog GFI-a);  *b) Gospodarski subjekti u sustavu poreza na dohodak:*  -Preslike ovjerenih Prijava poreza na dohodak/ Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini, pregled primitaka i izdataka i popis dugotrajne imovine za 2013. i 2014. godinu;  -Uvid u REGOS (pribavlja HAMAG-BICRO)  *c)Gospodarski subjekti u sustavu poreza na dobit izvan Republike Hrvatske:*  -Konsolidirano izvješće ili Godišnja financijska izvješća i drugi jednako valjani dokumenti za 2013. i 2014. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatskI jezik) | -Skupna izjava  Za Podnositelja prijave:  -Preslike ovjerenih Prijava poreza na dohodak/ Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini, pregled primitaka i izdataka i popis dugotrajne imovine za 2013. i 2014. godinu;  -Uvid u REGOS (pribavlja HAMAG-BICRO)  Za partnerske i povezane subjekte:  *a)Gospodarski subjekti u sustavu poreza na dobit unutar Republike Hrvatske:*  -Uvid u registre FINA-e (pribavlja HAMAG-BICRO uz preporuku da se uz prijavu dostavi preslika ovjerenog GFI-a);  *b) Gospodarski subjekti u sustavu poreza na dohodak:*  -Preslike ovjerenih Prijava poreza na dohodak / Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini, pregled primitaka i izdataka i popis dugotrajne imovine za 2013. i 2014. godinu;  -Uvid u REGOS (pribavlja HAMAG-BICRO)  *c)Gospodarski subjekti izvan Republike Hrvatske:*  -Konsolidirano izvješće ili Godišnja financijska izvješća i drugi jednako valjani dokumenti za 2013. i 2014. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatski jezik) |
| 4 | Djelatnost Podnositelja prijave odgovara Javnom pozivu | Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2014. godini | |
| 5 | Djelatnost na koju se odnosi projektni prijedlog odgovara Javnom pozivu | Utvrđuje se u fazi ocjenjivanja projektnog prijedloga | |
| 6 | Sjedište na području RH | Izvadak iz nadležnog registra koje pribavlja HAMAG-BICRO izuzev samostalnih djelatnosti koje dostavljaju Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2014. godini | |
| 7 | Podnositelj prijave je pozitivno poslovao u 2014. godini, osim poduzetnika početnika | Uvid u registre FINA-e (pribavlja HAMAG-BICRO uz preporuku da se uz prijavu dostavi preslika ovjerenog GFI-a) | Preslika ovjerene Prijave poreza na dohodak za 2014. godinu te Pregled primitaka i izdataka za 2014. godinu/ Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2014. godini |
| 8 | Podnositelj prijave te partnerski i povezani subjekti s Podnositeljem prijave nemaju evidentiran dug po osnovi javnih davanja | Potvrde nadležne Porezne uprave | |
| 9 | Podnositelj prijave ima podmirene obveze prema zaposlenicima | Skupna izjava JKUD/2015 | |
| 10 | Podnositelj prijave je u skladu s Odredbama o potporama male vrijednosti (UREDBA KOMISIJE (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore) | Izjava o korištenim potporama male vrijednosti  Uvid u registre HAMAG-BICRO-a, MINPO-a te ostalih institucija davatelja potpora male vrijednosti (pribavlja HAMAG-BICRO) | |
| 11 | Podnositelj prijave i njegovi povezani subjekti imaju u cijelosti opravdane i namjenski iskorištene dodijeljene potpore male vrijednosti ako su iste dobili | Izjava o korištenim potporama male vrijednosti  Uvid u registre HAMAG-BICRO-a, MINPO-a te ostalih institucija davatelja potpora male vrijednosti (pribavlja HAMAG-BICRO) | |
| 12 | Nad Podnositeljem prijave, pojedinačnim vlasnicima te partnerskim i povezanim subjektima s Podnositeljem prijave nije otvoren stečajni postupak, postupak predstečajne nagodbe ili postupak likvidacije | Izvadak iz sudskog registra (pribavlja HAMAG-BICRO) | |
| 13 | Podnositelju prijavenije izrečena pravomoćna osuđujuća presuda za jedno ili više kaznenih djela navedenih u Skupnoj izjavi JKUD/2015 | Skupna izjava JKUD/2015 | |

**6. PRIHVATLJIVE PROJEKTNE AKTIVNOSTI, PRIHVATLJIVI I NEPRIHVATLJIVI TROŠKOVI**

Prihvatljive projektne aktivnosti su:

OSNOVNE PROJEKTNE AKTIVNOSTI:

1. Ulaganje u dugotrajnu imovinu koja služi unaprjeđenju obavljanja djelatnosti
2. Uvođenje sustava za unaprjeđenje poslovanja i modernizaciju procesa
3. Razvojno istraživanje za stvaranje novog proizvoda, poslovnog modela, usluge i/ili procesa (uključuje i trošak osoblja zaposlenog na aktivnostima razvoja)

DODATNE PROJEKTNE AKTIVNOSTI (nužno se vežu uz osnovne projektne aktivnosti, max. do 30% ukupnih prihvatljivih troškova):

1. Prilagodba poslovnog prostora za osobe s invaliditetom ako je poslovni prostor u vlasništvu Podnositelja prijave
2. Upravljanje i zaštita intelektualnog vlasništva
3. Uvođenje sustava upravljanja kvalitetom, normi i znakova kvalitete
4. Stručno osposobljavanje i obrazovanje
5. Marketinške aktivnosti
6. Usluge čuvanja djece za žene poduzetnice

Prihvatljivi troškovi su:

Za osnovne projektne aktivnosti

1. Troškovi vezani uz nabavuo preme, mjernih i kontrolnih uređaja i instrumenata te računalne opreme namijenjene isključivo za obavljanje poslovne djelatnosti
2. Troškovi vezani uz nabavu računalnih programa i sustava namijenjenih za unaprjeđenje poslovanja i modernizaciju poslovnih procesa
3. Svi troškovi vezani uz razvojno istraživanje za stvaranje novog proizvoda, poslovnog modela, usluge i/ili procesa te troškovi osoblja zaposlenih na aktivnostima razvoja

Za dodatne projektne aktivnosti

1. Troškovi vezani uz prilagodbu poslovnog prostora za osobe s invaliditetom– potrebno priložiti i vlasnički list kao dokaz da je poslovni prostor u vlasništvu Podnositelja prijave
2. Troškovi vezani uz zaštitu intelektualnog vlasništva
3. Troškovi vezani uz pripremu, uvođenje i certificiranje sustava upravljanja kvalitetom i normi te troškove stjecanja prava uporabe znaka Hrvatska kvaliteta, Izvorno hrvatsko i Hrvatski otočni proizvod i sličnih priznatih znakova kvalitete
4. Troškovi vezani uz stručno osposobljavanje, strukovnu izobrazbu, stjecanje novih znanja (know-how) i poduzetničko obrazovanje
5. Troškovi vezani uz individualne nastupe na domaćim i inozemnim sajmovima (u slučaju smještaja prihvatljiv je trošak hotela s najviše tri zvjezdice, trošak prijevoza automobilom 2kn/km ili trošak karte za ostala prijevozna sredstva (u slučaju putovanja zrakoplovom – ekonomska klasa)), kreiranje brenda, dizajniranje proizvoda, izradui ažuriranje mrežne stranice i izradu promidžbenog materijala
6. Troškovi vezani uz čuvanje djece Podnositelja prijave u većinskom vlasništvu žene (trošak dječjeg vrtića i ostalih gospodarskih subjekata koji pružaju usluge čuvanja djece) u vremenu trajanja projekta

Neprihvatljivi troškovi su:

1. Troškovi nastali prije datuma podnošenja prijave na Javni poziv
2. Porez na dodanu vrijednost te sve ostale zakonom regulirane pristojbe
3. Nabava rabljene opreme
4. Najam opreme
5. Nabava/najam vozila (nabavka vozila kao dio proizvodnog procesa i koja imaju funkciju radnog stroja (poput viličara) su prihvatljiv trošak. Sva ostala prijevozna sredstva, pa tako i ona koja služe u svrhu transporta, nisu prihvatljiv trošak)
6. Carinske i uvozne pristojbe, ili bilo koje druge naknade (bankovne naknade, tečajne razlike i sl.)
7. Troškovi kupovine poslovnog prostora ili zemljišta,građevinski troškovi te nabava građevinske opreme
8. Troškovi izgradnje, dogradnje i adaptacije poslovnog prostora, osim za prilagodbu poslovnog prostora za osobe s invaliditetom
9. Troškovi građevinskih radova koji nisu vezani isključivo za prilagodbu poslovnog prostora osobama s invaliditetom
10. Istraživanje tržišta
11. Troškovi studiranja, tečajevi stranih jezika
12. Troškovi zakonski obaveznog stručnog osposobljavanja
13. Potrošni materijal, sitni inventar, nabava sirovina/repromaterijala
14. Obnavljanje certifikata, kontrolni *audit*

**Neće se prihvaćati projektni prijedlozi čije dodatne projektne aktivnosti čine više od 30% od ukupnih prihvatljivih troškova.**

**7. IZNOSI, INTENZITET POTPORE I NAČIN ISPLATE**

Najniži iznos potpore koji se može dodijeliti je 30.000,00 kuna,

Najviši iznos potpore koji se može dodijeliti je 200.000,00kuna.

Za obrtnike koji obavljaju samostalnu djelatnost i dohodak utvrđuju temeljem paušalnog dohotka te za profesionalne djelatnosti fizičkih osoba koje su po osnovi obvezno osigurane, najviši iznos potpore koji se može dodijeliti je 50.000,00 kuna.

Intenzitet potpore označava udio sredstava s kojim davatelj potpore HAMAG-BICRO sudjeluje u financiranju projektnog prijedloga i može dosegnuti do maksimalno 75% ukupno prihvatljivih troškova iskazanih u tablici proračuna projektnog prijedloga.

Podnositelj prijave dužan je sudjelovati u financiranju projektnog prijedloga u iznosu od minimalno 25%prihvatljivih troškova iskazanih u tablici proračuna projektnog prijedloga.

Prije dodjele bespovratne potpore, HAMAG-BICRO izvršit će provjeru svih dodijeljenih bespovratnih *de minimis* potpora sukladno UREDBI KOMISIJE (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore).

Bespovratne potpore temeljem ovog Javnog poziva dodjeljuju se sukladno Uredbi Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore te su Podnositelji prijave dužni uz prijavu priložiti Izjavu o korištenim potporama male vrijednosti.

Temeljem spomenute Uredbe maksimalan iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000 EUR,uključujući i potporu dobivenu u okviru ovog Javnog poziva.

Pojmom „jedan poduzetnik” sukladno Uredbi obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće koje je dioničar ili član u drugom poduzeću,kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od navedenih odnosa preko jednog ili više drugih poduzeća isto se tako smatraju jednim poduzetnikom.

HAMAG-BICRO sredstva za odobrene projektne prijedloge isplaćuje na žiro račun Korisnika u dva dijela:

* 80% iznosa dodijeljene potpore po zaključenju Ugovora, nakon što Korisnik dostavi HAMAG-BICRO-u potpisani Ugovor i solemniziranu bjanko zadužnicu
* ostatak iznosa potpore do maksimalno 75% od ukupno prihvatljivih troškova iskazanih u utvrđenoj tablici proračuna nakon odobrenja Izvještaja o provedbi projekta, ali ne prije 1.1.2016. godine.

**Neće se prihvaćati projektni prijedlozi onih Podnositelja prijave koji su za istu namjenu i za iste aktivnosti dobili bespovratna sredstva iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije.**

**Ako se utvrdi da je Korisniku potpore blokiran poslovni račun, HAMAG-BICRO neće izvršiti isplatu sredstava te se oslobađa obveze isplate odobrenih sredstava. HAMAG-BICRO će dopisom obavijestiti Korisnika potpore o navedenome.**

Informacije o statusu raspoloživih sredstava objavit će se na mrežnim stranicama Ministarstva [www.minpo.hr](http://www.minpo.hr) pod prečacem „Vodič za poduzetnike“ te na mrežnim stranicama HAMAG-BICRO-a[www.hamagbicro.hr](http://www.hamaginvest.hr) u rubrici „Dodijeljene bespovratne potpore“ gdje će biti dostupne informacije o ukupnom iznosu svih pozitivno ocijenjenih projektnih prijava te popis trenutnog stanja svih dodijeljenih bespovratnih potpora.

**8. PODNOŠENJE PRIJAVE ZA DODJELU BESPOVRATNE POTPORE**

Prijava za dodjelu bespovratne potpore podnosi se putem Prijavnog obrasca JKUD/2015. Uz ispunjeni Prijavni obrazac JKUD/2015 obavezno se podnosi i tražena dokumentacija. Dokumentacija se prilaže uz Prijavni obrazac redoslijedom kako je navedeno u točki 9. ovog Javnog poziva, te mora biti uvezana s numeriranim stranicama.

Radi pravilne i učinkovite obrade, prijava (Prijavni obrazac JKUD/2015 s obveznom projektnom dokumentacijom) mora biti uvezana na način da čini jednu cjelinu sa svom obveznom projektnom dokumentacijom (točka 9. Javnog poziva). Sve stranice prijave moraju biti numerirane na način da čine jednu cjelinu i to počevši od prve do zadnje bez obzira na sadržaj pojedine stranice. Prijave koje nisu uvezane i numerirane na spomenuti način, neće biti uzete u razmatranje.

**Prijava (Prijavni obrazac JKUD/2015 s traženom dokumentacijom) podnosi se u dva uvezana primjerka (jedan u izvorniku i jedan u preslici) unutar jedne omotnice,isključivo preporučenom poštanskom pošiljkom u zatvorenoj omotnici od 30.03.2015. do 13.04.2015. godine na adresu:**

**HRVATSKA AGENCIJA ZA MALO GOSPODARSTVO, INOVACIJE I INVESTICIJE**

**„Prijava na Javni poziv“ –**

**Jačanje konkurentnosti uslužnih djelatnosti**

**Prilaz Gjure Deželića 7**

**10000 ZAGREB**

Vanjska omotnica mora sadržavati puno ime i adresu Podnositelja prijave s vidljivim datumom predaje pošiljke u poštanski ured. Datum na vanjskoj omotnici smatrat će se trenutkom podnošenja prijave na Javni poziv.

Prijave poslane prije datuma otvaranja i nakon zatvaranja Javnog poziva neće se uzimati u razmatranje.

Prijave koje na vanjskoj omotnici ne budu imale oznaku datuma predaje u poštanski ured, neće biti uzete u razmatranje.

**NAPOMENA: Prijavu na sve Javne pozive za dodjelu bespovratnih sredstava Ministarstva poduzetništva i obrta i HAMAG-BICRO-a iz nacionalnog proračuna, svaki pojedinačni Podnositelj može podnijeti samo jednom, osim za mjere Domaći sajmovi, Cjeloživotno obrazovanje za obrtnike i Majstor svog zanata-naukovanje.**

**9. OBVEZNA PROJEKTNA DOKUMENTACIJA**

Prijava Podnositelja prijave mora sadržavati sljedeću dokumentaciju redom kako je navedeno:

1. ispunjeni Prijavni obrazac JKUD/2015
2. ispunjena Izjava o korištenim potporama male vrijednosti (Izjavu su obvezni ispuniti i potpisati i Podnositelji prijave koji do sada nisu koristili potpore male vrijednosti)
3. preslika ovjerene (umjesto ovjere priznaje se i potvrda zaprimanja)Prijave poreza na dohodak za 2014. godinu, pregled primitaka i izdataka i popis dugotrajne imovine za 2013. i 2014. Godinu **za Podnositelje prijave obveznike prijave poreza na dohodak**
4. Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini **za Podnositelja prijave koji dohodak utvrđuju temeljem paušalnog dohotka**
5. potvrda nadležne Porezne uprave o nepostojanju duga po osnovi javnih davanja u izvorniku(ne starija od 30 dana od datuma podnošenja prijave) za Podnositelja prijave
6. potvrda nadležne Porezne uprave o nepostojanju duga po osnovi javnih davanja u izvorniku **za sve partnerske i povezane subjekte s Podnositeljem prijave** registrirane unutar Republike Hrvatske (ne starija od 30 dana od datuma podnošenja prijave)
7. godišnja financijska izvješća i drugi pravo valjani dokumenti za 2013. i 2014. Godinu iz kojih su razvidni podaci o broju zaposlenih, ukupnim prihodima i ukupnoj aktivi **svih partnerskih i povezanih subjekata s Podnositeljem prijave(obveznika poreza na dobit) registriranih izvan Republike Hrvatske** (potreban prijevod traženih podataka na hrvatski jezik)
8. preslika ovjerene (umjesto ovjere se priznaje i potvrda zaprimanja) Prijave poreza na dohodak za 2014. godinu, pregled primitaka i izdataka i popis dugotrajne imovine za 2013. i 2014. godinu/ Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini **svih partnerskih i povezanih subjekata (obveznika poreza na dohodak) s Podnositeljem prijave**
9. Ponude za projektne aktivnosti za koje se traže sredstva potpore – 3 ponude za svaku stavku u tablici proračuna projektnog prijedloga ako je moguće
10. Skupna izjava JKUD/2015

**Onim Podnositeljima prijave koji su u sustavu poreza na dobit i koji su Godišnje financijsko izvješće za 2014. godinu predali u FINA-u netom prije predaje prijave na Javni poziv, predlaže se prilaganje preslike Godišnjeg financijskog izvještaja uz obveznu dokumentaciju. Navedeni dokument ne smatra se obveznom dokumentacijom.**

DODATNA DOKUMENTACIJA U SLUČAJU PRILAGODBE POSLOVNOG PROSTORA ZA OSOBE S INVALIDITETOM

1. Vlasnički list kao dokaz da je poslovni prostor u vlasništvu Podnositelja prijave

DOKUMENTACIJA ZA DODATNE BODOVE

1. Preslika Uvjerenja o stjecanju statusa tradicijskog, odnosno umjetničkog obrta
2. Preslika Rješenja nadležne ustanove za osobe s invaliditetom (civilni i vojni invalidi)
3. Izjava Podnositelja prijave o pripadnosti romskoj nacionalnoj manjini

**NAPOMENA: HAMAG-BICRO će za sve Podnositelje prijava od FINA-e pribaviti financijske podatke iz predanog Godišnjeg financijskog izvještaja za 2014. godinu koje će koristiti u koraku administrativne provjere, u koraku provjere prihvatljivosti i u koraku ocjenjivanja financijskog kapaciteta. Također, HAMAG-BICRO će za sve partnerske i povezane subjekte (obveznike poreza na dobit) s Podnositeljem prijave registrirane u Republici Hrvatskoj od FINA-e pribaviti financijske podatke iz predanog Godišnjeg financijskog izvještaja za 2014. godinu koje će koristiti u koraku administrativne provjere i u koraku provjere prihvatljivosti.**

**Ako Podnositelj prijave ili njegov partnerski ili povezani subjekt (obveznik poreza na dobit) registriran u Republici Hrvatskoj prije podnošenja prijave na Javni poziv ne preda Godišnji financijski izvještaj za 2014. godinu u FINA-u, prijava će biti odbačena o čemu će Podnositelj prijave biti obaviješten. Navedeno se ne odnosi na one subjekte koji nisu poslovali u 2014. godini.**

**Sva dokumentacija koja zahtijeva potpis Podnositelja prijave mora biti u izvorniku i ovjerena pečatom i potpisom od strane vlasnika/osobe/a ovlaštenih za zastupanje, odnosno ako je Podnositelj prijave obrt, potpisom vlasnika i pečatom obrta.**

**NAPOMENA: Nakon podnošenja prijave na Javni poziv, nije moguće izvršiti povrat predane dokumentacije, niti u izvorniku, niti u preslikama.**

**10. POSTUPAK ODOBRAVANJA POTPORE**

Pristigle prijave vrednovat će se redom pristizanja u četiri koraka:

1) Administrativna provjera,

2) Provjera prihvatljivosti,

3) Ocjena projektnog prijedloga,

4) Provjera proračuna.

*10.1. ADMINISTRATIVNAPROVJERA*

Pristigle prijave provjeravat će se sukladno Obrascu za administrativnu provjeru i u slučaju bilo kojeg odgovora „NE“ bit će automatski odbačene te se neće uzimati u obzir za daljnje ocjenjivanje. U tom slučaju, Podnositelj prijave dobit će pisanu obavijest o razlozima odbacivanja prijave **u indikativnom roku od 10 radnih dana od datuma zatvaranja Javnog poziva.**

OBRAZAC ZA ADMINISTRATIVNU PROVJERU

|  |  |  |  |  |
| --- | --- | --- | --- | --- |
| **OBRAZAC ZA ADMINISTRATIVNU PROVJERU** | | **NA KOGA SE ODNOSI** | **DA** | **NE** |
| 1 | **Prijava je podnesena sukladno propisanim uvjetima Javnog poziva** | | | |
| 1. Vanjska omotnica prijave sadrži datum predaje u poštanski ured | SVI |  |  |
| 1. Prijava je predana u poštanski ured u propisanom roku | SVI |  |  |
| 1. Zaprimljena prijava je dostavljena u dva primjerka (u izvorniku i u preslici) | SVI |  |  |
| 1. Zaprimljena prijava uvezana je sukladno uputama u točki 8. Javnog poziva | SVI |  |  |
| 1. Zaprimljena prijava ima numerirane stranice sukladno uputama u točki 8. Javnog poziva | SVI |  |  |
| 2 | **Izvadak iz nadležnog registra (pribavlja HAMAG-BICRO)**  **NE ODNOSI SE NAPODNOSITELJA PRIJAVE KOJI DOHODAK UTVRĐUJE TEMELJEM PAUŠALNOG DOHOTKA** | | | |
| 1. Podnositelj prijave ima odgovarajući oblik registracije gospodarskog subjekta | SVI |  |  |
| 1. Podnositelj prijave ima sjedište u Republici Hrvatskoj | SVI |  |  |
| 1. Iz izvatka iz sudskog registra vidljivo je da registrirana djelatnost odgovara uvjetima Javnog poziva | SVI |  |  |
| 1. Nad Podnositeljem prijave nije otvoren stečajni postupak, postupak predstečajne nagodbe ili postupak likvidacije (gdje je primjenjivo) | SVI |  |  |
| 3 | **Prijavni obrazac** | | | |
| 1. Prijavni obrazac je ovjeren pečatom i potpisan od strane vlasnika ili osobe/a ovlaštene/ih za zastupanje | SVI |  |  |
| 1. Priloženi projektni prijedlog sadrži sva tražena poglavlja s pripadajućim tablicama sukladno Prijavnom obrascu | SVI |  |  |
| 1. Sadržajni dio projektnog prijedloga (sva tražena poglavlja s pripadajućim tablicama) ne sadrži više od 10 stranica (Tablica proračuna ne ulazi u sadržajni dio projektnog prijedloga) | SVI |  |  |
| 1. Tablica proračuna projektnog prijedloga je u traženom formatu (sukladno obrascu Tablice proračuna) | SVI |  |  |
| 1. Traženi iznos potpore u Tablici proračuna projektnog prijedloga je u rasponu od 30.000 do 200.000 kn | SVI |  |  |
| 1. U Tablici proračuna projektnog prijedloga osnovne i dodatne aktivnosti su u maksimalnom omjeru 70:30 ukupnih prihvatljivih troškova projektnog prijedloga | SVI |  |  |
| 1. Traženi iznos potpore u Tablici proračuna projektnog prijedloga ne prelazi 75% ukupnih prihvatljivih troškova iskazanih u proračunu projekta | SVI |  |  |
| 4 | **Izjava o korištenim potporama male vrijednosti** | | | |
| 1. Priložena je ispunjena Izjava o korištenim potporama male vrijednosti | SVI |  |  |
| 1. Priložena Izjava o korištenim potporama male vrijednosti ovjerena je pečatom i potpisana od strane vlasnika ili osobe/a ovlaštene/ih za zastupanje | SVI |  |  |
| 1. Sve dodijeljene potpore su opravdane i namjenski utrošene | SVI |  |  |
| 1. Iznos ostvarenih potpora Podnositelja prijave i povezanih subjekata s Podnositeljem prijave u je u skladu s odredbama o potporama male vrijednosti (UREDBA KOMISIJE (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore) | SVI |  |  |
| 5 | **Prijava poreza na dohodak**  **NE ODNOSI SE NA PODNOSITELJE PRIJAVE OBVEZNIKE PRIJAVE POREZA NA DOBIT** | | | |
| 1. Priložena je preslika Prijave poreza na dohodak za 2014. godinu te Pregled primitaka i izdataka i popis dugotrajne imovine za 2013. i 2014. godinu | OBVEZNICI PRIJAVE POREZA NA DOHODAK |  |  |
| 1. Prijava poreza na dohodak ovjerena je od strane Porezne uprave (umjesto ovjere se priznaje i potvrda zaprimanja) | OBVEZNICI PRIJAVE POREZA NA DOHODAK |  |  |
| 1. Podnositelj prijave posluje s dohotkom u 2014. godini**(ne primjenjuje se na poduzetnike početnike)** | OBVEZNICI PRIJAVE POREZA NA DOHODAK |  |  |
| 1. Ukupni prihvatljivi troškovi projekta niži su ili jednaki ukupnoj vrijednosti dugotrajne imovine Podnositelja prijave na dohodak**(ne primjenjuje se na poduzetnike početnike)** | OBVEZNICI PRIJAVE POREZA NA DOHODAK |  |  |
| 6 | **Izvješće o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini**  **NE ODNOSI SE NA PODNOSITELJE PRIJAVE KOJI DOHODAK NE UTVRĐUJU TEMELJEM PAUŠALNOG DOHOTKA** | | | |
| 1. Priložena je preslika Izvješća o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini | OBVEZNICI PRIJAVE POREZA NA DOHODAK |  |  |
| 1. Izvješće je ovjereno od strane Porezne uprave (umjesto ovjere se priznaje i potvrda zaprimanja) | OBVEZNICI PRIJAVE POREZA NA DOHODAK |  |  |
| 1. Podnositelj prijave posluje s dohotkom u 2014. godini **(ne primjenjuje se na poduzetnike početnike)** | OBVEZNICI PRIJAVE POREZA NA DOHODAK |  |  |
| 1. Podnositelj prijave ima odgovarajući oblik registracije | OBVEZNICI PRIJAVE POREZA NA DOHODAK |  |  |
| 1. Podnositelj prijave ima sjedište u Republici Hrvatskoj | OBVEZNICI PRIJAVE POREZA NA DOHODAK |  |  |
| 1. Iz Izvješća je vidljivo da registrirana djelatnost odgovara uvjetima Javnog poziva | OBVEZNICI PRIJAVE POREZA NA DOHODAK |  |  |
| 7 | **Godišnji financijski izvještaj za 2014. godinu (pribavlja HAMAG-BICRO)**  **NE ODNOSI SE NA PODNOSITELJE PRIJAVE OBVEZNIKE PRIJAVE POREZA NA DOHODAK** | | | |
| 1. Godišnji financijski izvještaj za 2014. godinu predan je u FINA-u **(ne primjenjuje se na subjekte koji nisu poslovali u 2014. godini)** | OBVEZNICI PRIJAVE POREZA NA DOBIT |  |  |
| 1. Podnositelj prijave posluje s dobiti u 2014. godini **(ne primjenjuje se na poduzetnike početnike)** | OBVEZNICI PRIJAVE POREZA NA DOBIT |  |  |
| 1. Ukupni prihvatljivi troškovi projekta niži su ili jednaki ukupnoj vrijednosti dugotrajne imovine Podnositelja prijave na dohodak**(ne primjenjuje se na poduzetnike početnike)** | OBVEZNICI PRIJAVE POREZA NA DOBIT |  |  |
| 8 | **Potvrda Porezne uprave za Podnositelja prijave** | | | |
| 1. Priložena je Potvrda Porezne uprave o nepostojanju duga po osnovi javnih davanja | SVI |  |  |
| 1. Priložena Potvrda Porezne uprave je u izvorniku te je ovjerena od strane Porezne uprave | SVI |  |  |
| 1. Priložena Potvrda Porezne uprave nije starija od 30 dana od datuma podnošenja prijave | SVI |  |  |
| 1. Podnositelj prijave nema duga | SVI |  |  |
| 9 | **Ponude** | | | |
| 1. Priložene su ponude | SVI |  |  |
| 10 | **Skupna izjavaJKUD/2015** |  |  |  |
| 1. Priložena je Skupna izjava JKUD/2015 | SVI |  |  |
| 1. Tablica *Vlasnička struktura Podnositelja prijave* je ispunjena | SVI |  |  |
| 1. Skupna izjava JKUD/2015 ovjerena je pečatom i potpisana je od strane osobe/a ovlaštene/ih za zastupanje | SVI |  |  |

Nad prijavamakoje su zadovoljile administrativnu provjeru vršit će se evidencija dodatnih bodova sukladno Obrascu za evidenciju dodanih bodova. **Dodatni bodovi nikako ne utječu na rezultate administrativne provjere.**

OBRAZAC ZA EVIDENCIJU DODATNIH BODOVA

|  |  |  |  |  |
| --- | --- | --- | --- | --- |
| **OBRAZAC ZA EVIDENCIJU DODATNIH BODOVA** | | **NA KOGA SE ODNOSI** | **DA** | **NE** |
| 11 | Podnositelj prijave je poduzetnik početnik (gospodarski subjekt koji je do datuma podnošenja prijave registriran najviše do 2 godine i nalazi se u većinskom vlasništvu fizičke/ih ili pravne/ih osobe/a (više od 50%) koja do trenutka podnošenja zahtjeva nije/su bila/e većinski vlasnik subjekta koji se prijavljuje i drugih pravnih subjekata kumulativno dulje od 2 godine) | SVI |  |  |
| 12 | Subjekt malog gospodarstva je tradicijski, odnosno umjetnički obrt (sukladno Pravilniku o tradicijskim, odnosno umjetničkim obrtima NN 112/07) | SVI |  |  |
| 13 | Subjekt malog gospodarstva je u većinskom privatnom vlasništvu žene/a (više od 50%) najmanje godinu dana do dana objave Javnog poziva | SVI |  |  |
| 14 | Subjekt malog gospodarstva je u većinskom privatnom vlasništvu osobe/a s invaliditetom (više od 50%) najmanje godinu dana do dana objave Javnog poziva | SVI |  |  |
| 15 | Subjekt malog gospodarstva je u većinskom privatnom vlasništvu pripadnika romske nacionalnosti (više od 50%) najmanje godinu dana do dana objave Javnog poziva | SVI |  |  |
| 16 | Subjekt je registriran u potpomognutom području jedinice lokalne samouprave (JLS):    I. skupina jedinica lokalne samouprave – manje od 50% prosjeka razvijenosti RH    II. skupina jedinica lokalne samouprave – 50%-75% prosjeka razvijenosti RH  Indeks razvijenosti definiran je prema Odluci o razvrstavanju jedinica lokalne samouprave prema stupnju razvijenosti (NN 158/13) u skladu s Uredbom o indeksu razvijenosti (NN 63/10 i NN 158/13).  Tablica ocijenjenih i razvrstanih jedinica lokalne samouprave objavljena je na web stranicama Ministarstva regionalnog razvoja i fondova EU (<http://narodne-novine.nn.hr/default.aspx>). | SVI |  |  |

*10.2. PROVJERA PRIHVATLJIVOSTI*

Nad prijavama koje su zadovoljile administrativnu provjeru vršit će se provjera prihvatljivosti sukladno Obrascu za provjeru prihvatljivosti. U slučaju bilo kojeg odgovora „NE“ prijave će biti automatski odbačene te se neće uzimati u obzir za daljnje ocjenjivanje. U tom slučaju, Podnositelj prijave primitće pisanu obavijest o razlozima odbacivanja prijave **u indikativnom roku od 20 radnih dana od datuma zatvaranja Javnog poziva.**

**NAPOMENA: U iznimnim slučajevima kada provjeru prihvatljivosti nije moguće izvršiti temeljem obvezne dokumentacije koja je dostavljena u cijelosti sukladno Javnom pozivu, HAMAG-BICRO ima pravo kontaktirati Podnositelja prijave radi dostave dodatne dokumentacije. Nedostatak potrebnih dokumenata/ podataka kao i njihova nepotpunost ili netočnost također mogu biti razlog za automatsko isključenje pojedine projektne prijave iz postupka dodjele. Podnositelji prijave su dužni postupiti u skladu s traženim zahtjevom, u protivnom se njihova prijava odbacuje.**

OBRAZAC ZA PROVJERU PRIHVATLJIVOSTI

|  |  |  |  |  |
| --- | --- | --- | --- | --- |
| **OBRAZAC ZA PROVJERU PRIHVATLJIVOSTI** | | **NA KOGA SE ODNOSI** | **DA** | **NE** |
| 1 | **Skupna izjava JKUD/2015** | | | |
| 1. Skupna izjava pravilno je popunjena | SVI |  |  |
| 1. Nad pojedinačnim vlasnicima, partnerskim i povezanim subjektima Podnositelja prijave nije otvoren stečajni postupak, postupak predstečajne nagodbe ili postupak likvidacije **(ne odnosi se na one Podnositelje prijave koji nemaju partnerske i povezane subjekte)** | KOJI IMAJU PARTNERSKE I POVEZANE SUBJEKTE |  |  |
| 2 | **Podaci o partnerskim i povezanim subjektima**  **NE ODNOSI SE NA ONE PODNOSITELJE PRIJAVE KOJI NEMAJU PARTNERSKE I POVEZANE SUBJEKTE** | | | |
| 1. Priložena su godišnja financijska izvješća i drugi pravo valjani dokumenti za 2013. i 2014. godinu iz kojih su razvidni podaci o broju zaposlenih, ukupnim prihodima i ukupnoj aktivi **svih partnerskih i povezanih subjekata s Podnositeljem prijave (obveznika poreza na dobit) registriranih izvan Republike Hrvatske** (potreban prijevod traženih podataka na hrvatskom jeziku) | KOJI IMAJU PARTNERSKE I POVEZANE SUBJEKTE OBVEZNIKE POREZA NA DOBIT |  |  |
| 1. Priložene su preslike Prijava poreza na dohodak za 2014. godinu, pregled primitaka i izdataka i popis dugotrajne imovine za 2013. i 2014. godinu/ Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2013. i 2014. godini(obveznika poreza na dohodak) s Podnositeljem prijave(umjesto ovjere se priznaje i potvrda zaprimanja) | KOJI IMAJU PARTNERSKE I POVEZANE SUBJEKTE OBVEZNIKE POREZA NA DOHODAK |  |  |
| 3 | **Potvrde Porezne uprave partnerskih i povezanih subjekata Podnositelja prijave**  **NE ODNOSI SE NA ONE PODNOSITELJE PRIJAVE KOJI NEMAJU PARTNERSKE I POVEZANE SUBJEKTE** | | | |
| 1. Priložene su potvrde nadležne Porezne uprave o nepostojanju duga za sve partnerske i povezane subjekte s Podnositeljem prijave registrirane u Republici Hrvatskoj | KOJI IMAJU PARTNERSKE I POVEZANE SUBJEKTE |  |  |
| 1. Priložene Potvrde Porezne uprave su u izvorniku te su ovjerene od strane Porezne uprave | KOJI IMAJU PARTNERSKE I POVEZANE SUBJEKTE |  |  |
| 1. Priložene Potvrde Porezne uprave nisu starije od 30 dana od datuma podnošenja prijave | KOJI IMAJU PARTNERSKE I POVEZANE SUBJEKTE |  |  |
| 1. Partnerski i povezani subjekti nemaju duga | KOJI IMAJU PARTNERSKE I POVEZANE SUBJEKTE |  |  |
| 4 | **Veličina Podnositelja prijave** | | | |
| 1. Podnositelj prijave je mikro gospodarski subjekt sukladno Preporuci Europske komisije 2003/361/EC od 6. svibnja 2003. | SVI |  |  |
| 1. Podnositelj prijave sa svojim partnerskim i povezanim subjektima ima prosječno barem jednog zaposlenog u prethodnoj poslovnoj godini osim subjekata osnovanih u 2014. i 2015. godini koji mogu imati prosječno manje od 1 zaposlenog (između 0 i 1 zaposlenih) | SVI |  |  |

*10.3. OCJENA PROJEKTNOG PRIJEDLOGA*

Prijave koje su zadovoljile prethodnu administrativnu provjeru upućuju se na ocjenu projektnog prijedloga prema sljedećim kriterijima.

KRITERIJI ZA OCJENJIVANJE PROJEKTNIH PRIJEDLOGA

|  |  |
| --- | --- |
| 1. Financijski kapacitet | 0 – 20 |
| Ima li predlagatelj dovoljne i stabilne izvore financija?  Jesu li u projektnoj prijavi vjerodostojno obrazloženi izvori vlastitog financiranja? | |
| 2. Operativni kapacitet | 0-10 |
| Jesu li predlagateljeva iskustva, znanja i upravljačke sposobnosti dostatna za uspješno upravljanje predloženim projektom (uključujući zaposlenike, opremu, poslovni prostor i sposobnost upravljanja projektom)?  Ima li predlagatelj formiran stručan tim za provedbu projekta te jesu li jasno navedena zaduženja svakog člana? | |
| 3. Relevantnost | 0 – 30 |
| Koliko projektni prijedlog doprinosi ostvarenju ciljeva i prioriteta ovog Javnog poziva?  Sadrži li projektni prijedlog relevantne i ostvarive neposredne kratkoročne i srednjoročne rezultate i učinke (vidljivi u roku od 2 godine od završetka projekta) poput povećanja prihoda od prodaje, smanjenja rashoda, povećanja prihoda po zaposleniku, povećanja izvoza, otvaranja novih tržišta, otvaranja novih radnih mjesta?  Uklapa li se projektni prijedlog u srednjoročni plan razvoja poduzeća?  Kakav je tržišni potencijal nove usluge?  Sadrži li projektni prijedlog specifične elemente dodane vrijednosti?  *NAPOMENA: Ako se utvrdi da djelatnost na koju se projektni prijedlog odnosi ne odgovara djelatnostima propisanim ovim Javnim pozivom, projektni prijedlog bit će ocijenjen s 0 bodova.* | |
| 4. Metodologija | 0 – 10 |
| Jesu li predložene projektne aktivnosti prikladne, praktične i u skladu s ciljevima i očekivanim rezultatima?  Koliko je koherentan cjelokupni dizajn projekta?  (Odražava li analizu problema, uzima li u obzir vanjske čimbenike i predviđa li ključne rizikezauspješno provođenje projektnog prijedloga?)  Je li plan projektnih aktivnosti jasan i izvediv u predviđenom trajanju projekta? Jesu li projektne aktivnosti planirane logičnim slijedom (u skladu s uzročno-posljedičnim odnosima)?  Sadrži li prijedlog objektivno provjerljive indikatore učinka projekta? | |
| 5. Održivost | 0 – 10 |
| Jesu li očekivani rezultati i učinci projektnog prijedloga održivi i u kojem razdoblju?  Hoće li se djelovanje rezultata i ciljeva projektnog prijedloga nastaviti i nakon završetka financiranja projekta?  Je li objašnjeno na koji način će relevantne aktivnosti biti nastavljene, a rezultati i učinci zadržani, razvijeni i održavani nakon završetka projekta, uključujući i potencijalne rizike? | |
| 6. Isplativost proračuna projekta | 0 – 20 |
| Je li omjer procijenjenih troškova i očekivanih rezultata zadovoljavajući?  Jesu li predloženi troškovi neophodni za provedbu projekta? | |
| **Ukupna ocjena projektnog prijedloga** | **100** |
| DODATNI BODOVI | |
| Podnositelj prijave je poduzetnik početnik | 5 |
| Subjekt malog gospodarstva je tradicijski, odnosno umjetnički obrt | 5 |
| Subjekt malog gospodarstva je u većinskom privatnom vlasništvu žene/ a (više od 50%) najmanje godinu dana od dana objave Javnog poziva | 5 |
| Subjekt malog gospodarstva je u većinskom privatnom vlasništvu osobe/a s invaliditetom (više od50%) najmanje godinu dana od dana objave Javnog poziva | 5 |
| Subjekt malog gospodarstva je u većinskom privatnom vlasništvu pripadnika romske nacionalnosti (više od 50%)najmanje godinu dana od dana objave Javnog poziva | 5 |
| Subjekt je registriran u potpomognutom području jedinice lokalne samouprave (JLS):    I. skupina jedinica lokalne samouprave – manje od 50% prosjeka razvijenosti RH    10 bodova    II. skupina jedinica lokalne samouprave – 50%-75% prosjeka razvijenosti RH    5 bodova | 5/10 |
| **Ukupno dodatni bodovi** | **20** |
| **Najveći mogući broj bodova** | **120** |

Maksimalan broj dodatnih bodova koji se može dodijeliti je 20 bodova.

Podnositelji prijave čiji su projektni prijedlozi ocijenjeni s manje od 80 bodova bit će obaviješteni o odbijanju s naznakom dodijeljenih bodova po svim pojedinačnim kriterijima kao i ukupnim brojem bodova. **Svi projektni prijedlozi ocjenjuju se temeljem gore navedenih kriterija tena dodijeljene ocjene nije moguće podnijeti prigovor. U slučaju da je prigovor podnesen, HAMAG-BICRO nije dužan dostaviti odgovor na isti.**

Po završetku ocjenjivanja svih projektnih prijedloga koji su prošli prethodne korake postupka odobravanja potpore, formirat će se bodovna lista.

*10.3. PROVJERA PRORAČUNA*

Postupak provjere proračuna vršit će se samo nad onim prijavama za čije su sufinanciranje dostatna raspoloživa sredstva na proračunskoj stavci HAMAG-BICRO-a temeljem ovog Javnog poziva.

Obrazac Tablice proračuna projektnog prijedloga sastavni je dio Prijavnog obrasca i služi za jasniji prikaz troškova temeljem kojih se traži potpora.

Svi troškovi moraju biti jasno iskazani Tablicom proračuna projektnog prijedloga, povezani s prihvatljivim projektnim aktivnostima iz točke 6. ovog Javnog poziva te neophodni za ostvarivanje ciljeva projektnog prijedloga.

Podnositelj prijavetreba obrazložiti način na koji je troškove obračunao u odnosu na aktivnosti iz projektnog prijedloga te ih popratiti ponudama.

Podnositelji prijave čiji će projektni prijedlozi bitiupućeni u korak provjere proračuna, bit će kontaktirani radi provjere proračuna u svrhu:

* Usklađivanja predviđenih troškova s predviđenim projektnim aktivnostima
* Nadopune opravdanja i opisa troškova
* Brisanja neprihvatljivih projektnih aktivnosti i troškova
* Smanjivanja precijenjenih troškova.

Svaki trošak za koji se provjerom ustanovi da nije prihvatljivili da za isti nije dostavljena ni jedna ponuda bit će isključen iz Tablice proračuna projektnog prijedloga.

Ukoliko izuzimanje neprihvatljivih i neopravdanih troškova dovede do promjene omjera osnovnih i dodatnih aktivnosti u Tablici proračuna projektnog prijedloga na način da nije u skladu s uvjetima iz točke 6. Javnog poziva projektni prijedlog će biti odbijen o čemu će Podnositelj prijave biti obaviješten.Posebno će se provjeravati ponude za robe i/ili usluge od dobavljača/proizvođača s kojima je Podnositelj prijave ili pojedinačni vlasnik Podnositelja prijave povezan vlasničkim ili upravljačkim odnosima te ponude za robe i/ili usluge od članova uprave ili nadzornog odbora i od s njima vlasnički ili upravljački povezanih osoba, na način da će se utvrđivati jesu li iskazane cijene na ponudama tržišne cijene.

**Projektni prijedlog može biti odbijen u svakom od navedenih koraka odobravanja bespovratne potpore ako se utvrdi da nisu zadovoljeni svi uvjeti ovog Javnog poziva.**

Postupkom provjere proračuna utvrđuje se konačna Tablica proračuna projektnog prijedloga koja je sastavni dio Ugovora o dodjeli bespovratne potpore. Temeljem utvrđene Tablice proračuna projektnog prijedloga i *Završnog* i*zvještaja o provedbi projekta* kontrolira se namjensko korištenje dodijeljenih sredstava i odobrava isplata preostalog dijela dodijeljene potpore u iznosu maksimalno do 75%prihvatljivih troškova utvrđenih Tablicom proračuna projektnog prijedloga.

**NAPOMENA: Ukoliko u koraku provjere proračuna traženi iznos bespovratne potpore padne ispod minimalnog iznosa potpore te se ukupno prihvatljivi troškovi projekta povećaju iznad vrijednosti dugotrajne imovine evidentirane u 2014. godini, projektni prijedlog bit će odbijen, o čemu će Podnositelj prijave biti obaviješten.**

**Po završetku sva četiri koraka postupka, bespovratne potpore dodjeljuju se, temeljem formirane bodovne liste, najuspješnijim Podnositeljima prijave, počevši s onim s najvećim brojem bodova do iskorištenja raspoloživih sredstava.**

**11. OBVEZE KORISNIKA**

Podnositeljima prijave čiji projektni prijedlozi prođu sva četiri koraka postupka odobravanja potpore, ponudit će se potpisivanje Ugovora o dodjeli bespovratne potpore. Korisnik kojem je odobrena potpora, dužan je u roku od 15 dana od dana primitka Ugovora na adresu HAMAG-BICRO-a dostaviti potpisani Ugovor i ovjerenu (solemniziranu) bjanko zadužnicu.

Bjanko zadužnica, sastavljena sukladno Pravilniku o obliku i sadržaju bjanko zadužnice („Narodne novine“, broj 115/12), služi kao instrument naplate dodijeljene potpore s pripadajućim zakonskim zateznim kamatama, a u slučaju nenamjenskog korištenja sredstava, u slučaju naknadno utvrđenog drugačijeg stanja od onog koje je bilo osnova za dodjelu bespovratne potpore Korisniku, u slučaju nepridržavanja obveza iz Ugovora i Prijavnog obrasca, odnosno u slučaju da Korisnik ne izvrši povrat sredstava na način utvrđen ugovornim odredbama.

Vrijednost zadužnice mora biti najmanje u iznosu odobrene potpore tj. unosi se prvi mogući iznos zadužnice od iznosa odobrene potpore.

**Ako Korisnik ne dostavi potpisani Ugovor i zadužnicu u ugovorenom roku, smatrat će se da je odustao od dodijeljene bespovratne potpore.**

Obveza Korisnika je da projektni prijedlog na temelju kojeg su mu odobrena bespovratna sredstva provede u cijelosti sukladno utvrđenoj Tablici proračuna projektnog prijedloga koja čini sastavni dio Ugovora o dodjeli bespovratne potpore i da u roku od6 mjeseci (180 dana) od dana potpisivanja Ugovora dostavi HAMAG-BICRO-u obrazac *Privremenog izvještaja o provedbi projekta.*

U roku od 1 godine (365 dana)od dana potpisivanja Ugovora,Korisnik je dužan dostaviti HAMAG-BICRO-u obrazac *Završnog izvještaja o provedbi projekta*, dokaze da su sredstva utrošena namjenski - račune i izvode s bankovnog žiro računa kojima se dokazuje izvršeno plaćanje te Obrazac JOPPD kao dokaz o zadržavanju postojećeg broja zaposlenih i njegovom povećanju koliko je isto navedeno kao očekivani učinak dodijeljene potpore. Kontrola namjenskog utroška dodijeljenih sredstava vrši se na razini svake pojedinačne stavke u Tablici proračuna projektnog prijedloga.

Za svaku izmjenu u ugovorenoj Tablici proračuna projektnog prijedloga, Korisnik potpore dužan je prethodno zatražiti suglasnost HAMAG-BICRO-a.

Zahtjev Korisnika za produljenje ugovorenog roka za dostavu dokaza o namjenskom utrošku dodijeljenih sredstava HAMAG-BICRO-u može se podnijeti najkasnije 30 dana prije isteka ugovorenog roka.

**NAPOMENA: Ponude i predračuni ne predstavljaju prihvatljiv dokaz o namjenskom trošenju sredstava. Nalog za plaćanje, carinske deklaracije, kompenzacija i cesija ne prihvaćaju se kao dokaz o izvršenom plaćanju.**

Korisnici bespovratne potpore potpisom Ugovora daju suglasnost da se u okviru promidžbenih aktivnosti programa „Poduzetnički impuls“ za 2015. godinu medijski prati provedba njihovog projekta (pristup poslovnim objektima, intervju, snimanje i sl.).

Korisnik svojim potpisom Ugovora pristaje na javnu objavu svojih podataka u kontekstu dodjele potpora.

Korisnik bespovratne potpore dužan je o vlastitom trošku istaknuti na vidljivom mjestu (mrežnoj stranici i predmetu nabave u okviru provedenog projekta) informaciju da je za provedbu projekta ostvario bespovratna sredstva iz Državnog proračuna Republike Hrvatske, odnosno da su sredstva dodijeljena od strane HAMAG-BICRO-a. Predlošci će biti dostupni na mrežnim stranicama HAMAG-BICRO-a.

**12. NADZOR**

U svrhu provođenja kontrole namjenskog korištenja sredstava HAMAG-BICRO je ovlašten izvršiti provjeru korištenja odobrenih sredstava obilaskom Korisnika i njegovih poslovnih objekata, te uvidom u dokumentaciju na temelju koje je ostvarena potpora.

**Korisnici kod kojih se prilikom kontrole utvrdi nenamjensko trošenje sredstava, bit će dužni vratiti dodijeljena sredstva s pripadajućim zakonskim zateznim kamatama te će ih se uvrstiti na popis Korisnika koji nisu namjenski koristili sredstva.**

**Ukoliko Korisnici ne izvrše sve obveze preuzete Ugovorom o dodjeli bespovratne potpore, Prijavnim obrascem, ovim Javnim pozivom i dokumentacijom koja je sastavni dio ovog Javnog poziva ili ne izvrše povrat nenamjenski odnosno neopravdano iskorištenih sredstava, HAMAG-BICRO ima pravo podnijeti bjanko zadužnicu na prisilnu naplatu dodijeljene potpore s pripadajućim zakonskim zateznim kamatama.**

**13. INFORMACIJE I INDIKATIVNI VREMENSKI OKVIR**

Informacije o zaprimljenim prijavama objavit će se na mrežnim stranicama Ministarstva [www.minpo.hr](http://www.minpo.hr), gdje će Podnositelji prijave pod prečacem „Vodič za poduzetnike“ upisom OIB-a dobiti obavijest o statusu prijave.

|  |  |  |
| --- | --- | --- |
| **INDIKATIVNI VREMENSKI ROKOVI** | | |
| 1. | Pisana obavijest o odbacivanju prijave (Administrativna provjera) | u roku od 10 radnih dana od dana zatvaranja Javnog poziva |
| 2. | Pisana obavijest o odbacivanju prijave (Provjera prihvatljivosti) | u roku od 20 radnih dana od dana zatvaranja Javnog poziva |
| 3. | Pisana obavijest o odbijanju prijave (Ocjena projektnog prijedloga) | u roku od 45 radnih dana od dana zatvaranja Javnog poziva |
| 4. | Prihvaćanje Ugovora od strane Korisnika | u roku od 15 dana od dana primitka potpisanog Ugovora |
| 5. | Isplata sredstava u iznosu od 80% od odobrene potpore | u roku od 10 radnih dana od dana primitka potpisanog Ugovora od strane Korisnika |
| 6. | Dostava Privremenog izvještaja o provedbi projekta od strane Korisnika | u roku 6 mjeseci (180 dana) od dana zaključenja Ugovora |
| 7. | Dostava Završnog izvještaja o provedbi projekta i dokaza o namjenskom utrošku sredstava od strane Korisnika | u roku 1 godine (365 dana) od dana zaključenja Ugovora |
| 8. | Isplata preostalog iznosa potpore do maksimalno 75%od ukupno prihvatljivih troškova iskazanih u utvrđenoj tablici proračuna | u roku od 10 radnih dana od dana odobrenja Završnog izvještaja o provedbi projekta i dokaza o namjenskom utrošku sredstava (ne prije 1.1.2016. godine) |

**14. PRILOZI**

Sastavni dijelovi ovog Javnog poziva su:

* Prijavni obrazac JKUD/2015 s Tablicom proračuna projektnog prijedloga
* Obrazac Izjave o korištenim potporama male vrijednosti
* Skupna izjava JKUD/2015
* Obrazac Ugovora

**15. ZAKLJUČNE ODREDBE**

**HAMAG-BICRO zadržava pravo izmjena i dopuna ovog Javnog poziva.** Eventualne izmjene i dopune Javnog poziva objavit će se na mrežnim stranicama HAMAG-BICRO-a ([www.hamagbicro.hr](http://www.hamaginvest.hr))i na stranicama Ministarstva poduzetništva i obrta ([www.minpo.hr](http://www.minpo.hr)).

Svi upiti podnose se u pisanom obliku na adresu e-pošte [potpore@hamagbicro.hr](mailto:potpore@hamagbicro.hr), a odgovori se objavljuju na mrežnim stranicama Ministarstva i HAMAG-BICRO-a.

**Odgovori na upite vezani uz ovaj Javni poziv nije moguće dobiti putem Info-telefona.**

1. http://www.reach-compliance.eu/english/REACH-ME/engine/sources/regulations/launch-2003-361-EC.html

   <http://ec.europa.eu/enterprise/policies/sme/facts-figures-analysis/sme-definition/index_hr.htm>

   <http://www.minpo.hr/UserDocsImages/IZRACUN%20MSP.pdf> [↑](#footnote-ref-1)
2. Gospodarski subjekt koji do datuma podnošenja prijave ima registrirani subjekt najviše do 2 godine i nalazi se u većinskom vlasništvu fizičke ili pravne osobe (više od 50%) koja do trenutka podnošenja prijave nije bila većinski vlasnik subjekta koji se prijavljuje i drugih pravnih subjekata kumulativno dulje od 2 godine [↑](#footnote-ref-2)
3. Godišnji financijski izvještaj potrebno je predati u FINA-u prije podnošenja prijave na Javni poziv. Ako Podnositelj prijave prije podnošenja prijave na Javni poziv ne preda Godišnji financijski izvještaj za 2014. godinu u FINA-u, njegova prijava bit će odbačena. Prilikom predaje prijave u HAMAG-BICRO preporuča se dostava preslike ovjerenog Godišnjeg financijskog izvještaja. [↑](#footnote-ref-3)
4. Broj zaposlenih utvrđuje se temeljem prosječnog broja zaposlenih temeljem sati rada u 2014. godini. Broj zaposlenih kod subjekata osnovanih u 2015. godini može se utvrditi temeljem JOPPD Obrasca iz mjeseca koje prethodi prijavi, odnosno uvidom u REGOS koji pribavlja HAMAG-BICRO [↑](#footnote-ref-4)
5. <http://eur-lex.europa.eu/LexUriServ/LexUriServ.do?uri=OJ:L:2013:352:0001:0008:HR:PDF> [↑](#footnote-ref-5)